b'\n_START_ARTICLE_\nV\xc4\x97jastriuk\xc4\x97\n_START_PARAGRAPH_\nV\xc4\x97jastriuk\xc4\x97 (angl. windbreaker, windcheater) \xe2\x80\x93 plona striuk\xc4\x97, skirta sulaikyti \xc5\xa1alt\xc4\x85 v\xc4\x97j\xc4\x85 ir lengv\xc4\x85 liet\xc5\xb3. Tai paprastai lengva striuk\xc4\x97, \xc5\xa1iais laikais da\xc5\xbeniausiai i\xc5\xa1 sintetinio audeklo. Da\xc5\xbenai turi elastinius juost\xc4\x85 ir rankogalius, u\xc5\xbesegama u\xc5\xbetrauktuku. Neretai turi kapi\xc5\xa1on\xc4\x85, kuris gali b\xc5\xabti paslepiamas apykakl\xc4\x97je ar nusegamas.\n_START_SECTION_\nAngli\xc5\xa1ki pavadinimai\n_START_PARAGRAPH_\nTerminas angl. windbreaker daugiausia naudojamas \xc5\xa0iaur\xc4\x97s Amerikoje ir Japonijoje, tai bendriniu \xc5\xbeod\xc5\xbeiu tap\xc4\x99s prek\xc4\x97s \xc5\xbeenklas, kur\xc4\xaf ka\xc5\xbekada naudojo \xc4\x8cikagos \xe2\x80\x9eJohn Rissman\xe2\x80\x9c kompanija savo gabardinin\xc4\x97ms striuk\xc4\x97ms vadinti._NEWLINE_\xc5\xbdodis angl. windcheater naudojamas D. Britanijoje ir kai kuriose Taut\xc5\xb3 Sandraugos \xc5\xa1alyse, \xc4\xafskaitant Indij\xc4\x85. D. Britanijoje striukes windcheater dar vadina angl. cagoule ar angl. wind jammers. Terminas windcheater yra ankstesnis u\xc5\xbe windbreaker, prad\xc5\xbeioje rei\xc5\xa1k\xc4\x97 vir\xc5\xa1utin\xc4\xaf drabu\xc5\xbe\xc4\xaf, kuris u\xc5\xbesivelkamas per galv\xc4\x85, o ne u\xc5\xbesagstomas, kaip dabartiniai windbreaker. Skirtingai negu windbreakers, kurie yra iki juosmens ir dygsniuoti, windcheaters paprastai b\xc5\xabna iki \xc5\xa1laun\xc5\xb3 ir nedygsniuoti, be pamu\xc5\xa1alo.'